Document ID: 32006D0428

ODLOČBA KOMISIJE
z dne 22. junija 2006
o skupnem sredstvu za davčno označevanje plinskega olja in kerozina
(notificirano pod dokumentarno številko C(2006) 2383)
(2006/428/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 95/60/ES z dne 27. novembra 1995 o davčnem označevanju plinskega olja in kerozina (1), in zlasti člena 2(2) Direktive,
ob upoštevanju naslednjega:
(1)
Za pravilno delovanje notranjega trga in zlasti za preprečevanje utaje davkov Direktiva 95/60/ES predvideva skupni sistem označevanja za opredelitev plinskega olja iz tarifne oznake KN 2710 00 69 in kerozina iz tarifne oznake KN 2710 00 55, ki sta bila sproščena v porabo oproščena plačila trošarine, ali pa zanju velja znižana stopnja trošarine. Od leta 2002 je bila prva oznaka razdeljena na oznake KN 2710 19 41, 2710 19 45 in 2710 19 49, da bi se upoštevala vsebnost žvepla plinskega olja, druga oznaka pa je bila prenesena v oznako KN 2710 19 25.
(2)
Z Odločbo Komisije 2001/574/ES (2) je bil proizvod z znanstvenim imenom N-etil-N-[2-(1-izobutoksietoksi)etil]-4-(fenilazo)anilin („Solvent Yellow 124“) določen za skupno sredstvo za davčno označevanje, v Direktivi 95/60/ES predvideno za označevanje plinskih olj in kerozina, za katere ni veljala polna stopnja, ki velja za tista mineralna olja, ki se uporabljajo za pogon.
(3)
Člen 2 Odločbe 2001/574/ES zahteva, da se odločba pregleda najpozneje do 31. decembra 2006 v skladu s tehničnim razvojem na področju sistemov označevanja in ob upoštevanju potrebe po preprečevanju zlorabe uporabe mineralnih olj, ki so oproščena plačila trošarine ali za katera velja znižana stopnja trošarine.
(4)
Kot del postopka pregleda je bilo opravljeno posvetovanje med državami članicami. Države članice so v splošnem zadovoljne, da je „Solvent Yellow 124“ dosegel svoj namen in preprečil zlorabo uporabe mineralnih olj, ki so oproščena plačila trošarine ali za katera velja znižana stopnja trošarine.
(5)
Negativni učinki uporabe „Solvent Yellow 124“ na zdravje in okolje niso bili sporočeni.
(6)
Kot možno nadomestilo za „Solvent Yellow 124“, ki bi zadoščalo vsem kriterijem, po katerih je bil „Solvent Yellow 124“ izbran za skupno sredstvo za davčno označevanje, doslej ni bil predstavljen ali s pomembnimi znanstvenimi podatki podprt še noben alternativen proizvod.
(7)
Zato je treba „Solvent Yellow 124“ še naprej uporabljati kot skupno sredstvo za davčno označevanje v smislu Direktive 95/60/ES in ob upoštevanju pogojev, določenih v tej direktivi.
(8)
Ta odločba ne odpravlja nobene obveznosti, ki jih imajo podjetja v skladu s členom 82 Pogodbe.
(9)
Pri določitvi roka za pregled te odločbe je potrebno upoštevati možnosti, ki jih nudi prihodnji razvoj znanosti.
(10)
Vendar, če se ugotovi, da „Solvent Yellow 124“ povzroča dodatno škodo za zdravje in okolje, se pregled opravi pred tem rokom.
(11)
Zaradi jasnosti in preglednosti je treba Odločbo 2001/574/ES nadomestiti.
(12)
Ukrepi, predvideni s to odločbo, so v skladu z mnenjem Odbora za trošarine -
SPREJELA NASLEDNJO ODLOČBO:
Člen 1
Skupno sredstvo za davčno označevanje, v Direktivi 95/60/ES predvideno za označevanje vsega plinskega olja iz tarifnih oznak KN 2710 19 41, 2710 19 45 in 2710 19 49 ter kerozina iz tarifne oznake KN 2710 19 25, je sredstvo „Solvent Yellow 124“, kakor je opredeljeno v Prilogi k tej odločbi.
Države članice določijo raven označevanja, ki je najmanj 6 mg in največ 9 mg sredstva za označevanje na liter mineralnega olja.
Člen 2
Ta odločba se pregleda najpozneje do 31. decembra 2011 ob upoštevanju tehničnega razvoja na področju sistemov označevanja in potrebe po preprečevanju zlorabe uporabe mineralnih olj, ki so oproščena plačila trošarine ali za katera velja znižana stopnja trošarine.
Če se ugotovi, da sredstvo „Solvent Yellow 124“ povzroča dodatno škodo za zdravje ali okolje, se pregled opravi prej.
Člen 3
Odločba 2001/574/ES se razveljavi.
Člen 4
Ta odločba je naslovljena na države članice.
V Bruslju, 22. junija 2006

Labels: 7
2
14
11